Xoghayaha guud ee Xisbiga Mucaaradka ee Waddani Maxamed Cabdillaahi Uurcadde oo u waramaya Wargeyska Geeska Afrika ayaa sidoo kale ka hadlay sicir bararka, waxaanu xusay in Xukuumaddu sabab u tahay Sicir bararka dalka ka jira, waxaanu ugu horeyn yidhi isagoo ka hadlay wareegtada Wasiirka Hawlaha guud “Arinta wareegtada laga soo saaray Taariikada Gaawadhida Dawladda, waxay ahayd in bilawgii Dawladnimada la sameeyo, waxaana u arkaa wareegtadana inay ka mid tahay riwaayadihii ay dhigayeen, umana arko in Inamadan ku jira Xukuumaddu yihiin Inamo lexe-jeclo ka hayso inay ilaaliyaan Hantida Qaranka, xilna iskama saarayaan inay Hantida Umadda ilaaliyaan, manay ahayn inay maanta oo kale ku baaqaan in la soo xareeyo taariikhada dawladda, mana aamisani inay daacad ka yihiin oo fulinayaan, wareegtadan taariikada ka soo saareena waxay ka mid tahay sicir bararka iyo qiimaha sarifka ee ay lahayeen waanu goynaynaa ee socon waayey,Xukuumadda wax ku maqan hanti badan oo waxay iibsadeen oo ay si badheedh ah u wareejiyeen hanti badan oo uu qaranku lahaa ee hantidaas oo dhana waa looga fadhiya”
